סם אלטמן

סמואל (סם) האריס אלטמן (באנגלית: Samuel H. "Sam" Altman; נולד ב-22 באפריל 1985) הוא יזם יהודי-אמריקאי, משקיע, מתכנת ובלוגר. מכהן כמנכ"ל חברת OpenAI. נשיאה לשעבר של Y Combinator.

בשנת 2023 נבחר על ידי הג'רוזלם פוסט ליהודי המשפיע בעולם.

ביוגרפיה
אלטמן נולד למשפחה יהודית, וסיים את לימודי התיכון בבית הספר ג'ון בורוז  בסנט לואיס, מיזורי. אמו היא רופאת עור. הוא החל ללמוד מדעי המחשב באוניברסיטת סטנפורד, אולם נשר מבלי שהשלים תואר ראשון.

 קריירה 
בשנת 2005, בגיל 19, אלטמן הקים במשותף את Loopt , יישום סלולרי של רשת חברתית מבוסס מקום. אלטמן היה מנכ"ל החברה. לאחר גיוס של יותר מ-30 מיליון דולר מקרן הון סיכון, Loopt נסגרה בשנת 2012 לאחר שלא הצליחה להשיג את יעדיה. היא נרכשה על ידי חברת גרין דוט  תמורת 43.4 מיליון דולר.

 Y Combinator 

אלטמן נעשה שותף באקסלרטור Y Combinator בשנת 2011. בשנת 2014 מונה לנשיא האקסלרטור על ידי פול גרהם, אחד ממקימי האקסלרטור. באותה שנה הודיע כי שווי סך החברות שהוקמו דרך YC הוא יותר מ-65 מיליארד דולר.

ב-2015 הודיע על הקמת קרן השקעות של האקסלרטור, שתסייע לחברות שכבר קמו והבשילו. באותה שנה הכריז על פתיחת מעבדת מחקר של YC. המעבדה עסקה מאז במחקרים על עתיד המחשוב, חינוך, והקמת ערים חדשות.

במרץ 2019 הודיעה YC על העברת אלטמן מתפקיד נשיא החברה לתפקיד יו"ר הדירקטוריון, על מנת לאפשר לו להתרכז בחברת OpenAI. נכון ל-2020, אלטמן אינו קשור יותר ל-YC.

 השקעות 
הוא משקיע בחברות רבות, כולל Airbnb, Stripe, רדיט, Asana, Pinterest, Teespring, Zenefits, FarmLogs, True North, Shoptiques, Instacart, Optimizely, Verbling, Soylent, Reserve, Vicarious, Clever, Notable PDF (כיום Kami) ו-Change.org.

הוא היה מנכ"ל רדיט במשך שמונה ימים בשנת 2014 לאחר התפטרות המנכ"ל הקודם, וונג. הוא הודיע על חזרתו של סטיב הופמן כמנכ"ל ב-10 ביולי 2015.

 אנרגיה גרעינית 
הוא יו"ר הדירקטוריון של הליון ובעבר היה גם יו"ר הדירקטוריון של אוקלו, שתיהן חברות אנרגיה גרעינית. לדבריו, אנרגיה גרעינית היא אחד התחומים החשובים ביותר בפיתוח הטכנולוגי.

 OpenAI 
250px|ממוזער|שמאל|סם אלטמן עם הנשיא יצחק הרצוג בפגישה בישראל ב-5 ביוני 2023
אלטמן הוא מנכ"ל OpenAI, חברת מחקר למטרות רווח שמטרתה המוצהרת היא לקדם את הבינה המלאכותית באופן שיועיל ככל שניתן לאנושות, במקום לגרום נזק.

בשנת 2023 הוא הופיע ברשימה השנתית "טיים 100" של המגזין "טיים".

בחודש מאי 2023 חתם, יחד עם בכירים בחברות אחרות המפתחות ישומי בינה מלאכותית, על מכתב פתוח של המרכז לבטיחות בינה מלאכותית, המזהיר מפני הסכנות שהבינה המלאכותית עלולה להציב לאנושות.

בנובמבר 2023 הוחלט לפטר את אלטמן מתפקידו. לאחר שפוטר מתפקידו כמנכ"ל OpenAI, סאטיה נאדלה, מנכ"ל מיקרוסופט הודיע שאלטמן יצטרף לחברה ויוביל צוות חדש לחקר בינה מלאכותית אולם לאחר יום החליט דירקטוריון OpenAI להחזיר את אלטמן לתפקידו בעקבות מכתב החתום על ידי 95% מעובדי החברה, המאיימים להתפטר אם הדחתו של אלטמן לא תבוטל.

 פוליטיקה 
בשנת 2019 ערך גיוס תרומות בביתו בסן פרנסיסקו למועמד הדמוקרטי לנשיאות אנדרו יאנג.

במאי 2020 תרם 250 אלף דולר ל"הגשר האמריקני במאה ה-21" , SUPER PAC, שתמך במועמד הדמוקרטי לנשיאות ג'ו ביידן.

בתחילת יוני 2023 הוא הגיע לביקור בישראל ונפגש עם הנשיא יצחק הרצוג, במסגרת סיבוב פגישות עולמי שהוא עורך עם מנהיגים ברחבי העולם.

במהלך מלחמת חרבות ברזל שהציפה גל של אנטישמיות ברחבי העולם גינה את האנטישמיות של השמאל האמריקאי ואת ביטוייה באקדמיה ב-X: "במשך זמן רב חשבתי שהאנטישמיות, במיוחד בשמאל האמריקאי, לא גרועה כפי שטענו אנשים. אני רק רוצה לציין שטעיתי לחלוטין".

 חיים אישיים 
אלטמן הוא צמחוני מילדות ויצא מהארון בגיל 17. הוא יצא עם אחד מהמייסדים של חברת "Loopt", ניק סיבו במשך תשע שנים, הם נפרדו זמן קצר לאחר רכישת החברה ב-2012.

לאחר מכן החל לצאת עם מהנדס התוכנה אוליבר מולהרין והזוג נישא ב-10 בינואר 2024. הם מתגוררים בסן פרנסיסקו. ב-22 בפברואר 2025 אימצו ילד.

קישורים חיצוניים




 הערות שוליים 

קטגוריה:מתכנתים יהודים אמריקאים
קטגוריה:יזמים יהודים אמריקאים
קטגוריה:בלוגרים יהודים
קטגוריה:בלוגרים אמריקאים
קטגוריה:צמחונים יהודים
קטגוריה:צמחונים אמריקאים
קטגוריה:משקיעי הון סיכון יהודים
קטגוריה:משקיעי הון סיכון אמריקאים
קטגוריה:יהודים שהופיעו ברשימת טיים 100
קטגוריה:אמריקאים שהופיעו ברשימת טיים 100
קטגוריה:להט"בים יהודים אמריקאים
קטגוריה:עובדי OpenAI
קטגוריה:מייסדי חברות טכנולוגיה יהודים
קטגוריה:אמריקאים שנולדו ב-1985